DEBAT UNDER ARTIKLEN: Skal vi stille større krav til arbejdsløse?

Landets arbejdsløse kan godt finde hårsaksen og kondomerne frem, hvis Simon Emil Ammitzbøll fra Liberal Alliance politisk får magt, som han har agt.

For arbejdsløse danskere på kontanthjælp - som 35-årige Mette Hansen fra Østjylland - gør alt for lidt for at skaffe sig et arbejde, mener politikeren. Og i morgen aften sætter han derfor sine politiske holdninger helt på spidsen i TV2-serien ’ Velkommen til virkeligheden’:

’Jeg synes, det er klogt, at du har steriliseret dig,’ siger folketingspolitikeren ganske bramfrit, da han og Mette Hansen ’undervejs i programmet om danskernes arbejdsløshed ender i en intens diskussion om kvindens tre børn’:

’Det er jo også et valg at få tre børn med tre forskellige mænd,’ lyder det fra Simon Emil Ammitzbøll, der ligeledes opfordrer Mette Hansen til at klippe sit hår og fjerne en mundpiercing for bedre at kunne få et job.

’Vi har jo fri abort i det her land,’ konstaterer politikeren, mens Mette Hansen vredt svarer tilbage:

’Der er vi jo så dybt uenige. For jeg er imod abort!’

Folketingsmanden holder dog benhårdt på sit synspunkt:

’Jamen, det synes jeg også er fair nok, hvis jeg ikke skal finansiere dit liv.’

’Velkommen til virkeligheden’ med Simon Emil Ammitzbøll og Mette Hansen sendes torsdag aften på TV2 kl. 20.00

ALT OM HISTORIEN I EKSTRA BLADET ONSDAG:

* Simon Emil: Hun er et socialdemokratisk velfærdsoffer

* Mette: Han opfører sig Hitler-agtigt

* Uheldig jagt: Har søgt mere end 100 stillinger

DEBAT UNDER ARTIKLEN: Skal vi stille større krav til arbejdsløse?